इंदौर (एमपी). व्यापमं घोटाला मामले में इंदौर के एक स्पेशल कोर्ट ने शनिवार को पहला फैसला सुनाया। दो दोषियों को 3-3 साल की सजा सुनाई गई। इसमें एक स्टूडेंट, दूसरा सॉल्वर है। स्टूडेंट ने 3 साल पहले सॉल्वर को अपनी जगह वेटनरी कोर्स का एंट्रेंस एग्जाम देने भेजा था।
क्या है मामला?
- 19 मई 2012 को एमपी के व्यावसायिक परीक्षा मंडल (व्यापमं) ने वेटरनरी कॉलेज के लिए एंट्रेंस एग्जाम रखा।
- इनविजिलेटर्स को एग्जाम दे रहे एक स्टूडेंट पर शक हुआ।
- पूछताछ पर उसने अपना नाम अक्षत सिंह बताया। वह राजस्थान के भीलवाड़ा से आया था।
- वह प्रकाश कुमार नाम के स्टूडेंट की जगह सॉल्वर बनकर एग्जाम देने आया था।
- उसके एडमिट कार्ड पर प्रकाश का नाम था, जबकि फोटो अक्षत की थी।
- एग्जाम सेंटर के हेड की शिकायत पर इंदौर पुलिस ने केस दर्ज किया था।
- केस स्पेशल कोर्ट में चला। सरकारी वकील पीएल मालवीय ने पैरवी की।
- स्पेशल अपर सेशन जज डीके मित्तल ने प्रकाश और अक्षत को दोषी माना।
क्या है व्यापमं घोटाला?
- व्यापमं एमपी में प्री-मेडिकल टेस्ट, प्री-इंजीनियरिंग टेस्ट और सरकारी नौकरियों के लिए टेस्ट कराता है।
- घोटाला उस वक्त सामने आया जब कॉन्ट्रैक्ट टीचर्स, ट्रैफिक पुलिस, सब इंस्पेक्टरों की भर्ती और मेडिकल कोर्स के एंट्रेंस टेस्ट को ऐसे लोगों ने पास किया, जो एग्जाम में बैठने के लिए एलिजिबल भी नहीं थे।
- सरकारी नौकरियों में 1000 से ज्यादा भर्तियां और मेडिकल में 500 से ज्यादा एडमिशंस शक के घेरे में हैं।
आगे की स्लाइड्स में पढ़ें : तीन साल में एक ही शख्स ने कराए 150 एडमिशन
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva